
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 245
                                                           din 28 octombrie 2021
privind aprobarea devizului general estimativ și a cererii de finanțare pentru obiectivul de investiții: „REABILITARE SEGMENT DJ106 (STRADA ANA IPĂTESCU), DEMOLARE ȘI CONSTRUIRE POD PESTE PÂRÂUL ȘAEȘ, MUN. SIGHIȘOARA, JUD. MUREȘ”, propus spre finanțare în cadrul Programului Național de Investiții ,,Anghel Saligny”

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 30.534/27.10.2021 și la Consiliul Local Sighișoara cu nr. 30.613/27.10.2021, de referatul de aprobare, înregistrat cu nr. 30.537/27.10.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de prevederile Ordonanței de Urgență a Guvernului nr. 95/2021 pentru aprobarea Programului Național de Investiții ,,Anghel Saligny”;

Având în vedere prevederile Ordinului Ministerului Dezvoltării, Lucrărilor Publice și Administrației nr. 1.333/2021 privind aprobarea Normelor metodologice pentru punerea în aplicare a prevederilor Ordonanței de Urgență a Guvernului nr. 95/2021 pentru aprobarea programului național de investiții ,,Anghel Saligny” pentru categoriile de investiții de la art. 4 alin. (1) lit. a) - d) din Ordonanța de Urgență a Guvernului nr. 95/2021;

Având în vedere prevederile art. 44 alin. (1) din Legea nr. 273/2006 privind finanţele publice locale, cu modificările şi completările ulterioare;
Având în vedere și prevederile Hotărârii de Guvern nr. 907/2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările și completările ulterioare;

Văzând Procesul - verbal cu nr. 30.464/26.10.2021 al Comisiei Tehnico - Economice, prin care s-a analizat și s-a avizat favorabil devizul general estimativ și cererea de finanțare pentru obiectivul de investiții: „REABILITARE SEGMENT DJ106 (STRADA ANA IPĂTESCU), DEMOLARE ȘI CONSTRUIRE POD PESTE PÂRÂUL ȘAEȘ, MUN. SIGHISOARA, JUD. MUREȘ”, propus spre finanțare în cadrul Programului Național de Investiții ,,Anghel Saligny”;
Având în vedere Raportul de specialitate al Serviciului Achiziții, Investiții, Fonduri Europene, înregistrat cu nr. 30.547/27.10.2021, prin care se propune aprobarea devizului general estimativ și a cererii de finanțare pentru obiectivul de investiții: „REABILITARE SEGMENT DJ106 (STRADA ANA IPĂTESCU), DEMOLARE ȘI CONSTRUIRE POD PESTE PÂRÂUL ȘAEȘ, MUN. SIGHIȘOARA, JUD. MUREȘ”, propus spre finanțare în cadrul Programului Național de Investiții ,,Anghel Saligny”;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1), alin. (2) lit. ,,b”, alin. (4) lit. ,,d” și alin. (14), art. 139 alin. (1), alin. (3) și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                           H O T Ă R Ă Ș T E:

            Art. 1. Se aprobă devizul general estimativ pentru obiectivul de investiții: „REABILITARE SEGMENT DJ106 (STRADA ANA IPĂTESCU), DEMOLARE ȘI CONSTRUIRE POD PESTE PÂRÂUL ȘAEȘ, MUN. SIGHIȘOARA, JUD. MUREȘ”, propus spre finanțare în cadrul Programului Național de Investiții ”Anghel Saligny”, întocmit în conformitate cu Anexa nr. 2.1. din Ordinul Ministerului Dezvoltării, Lucrărilor Publice și Administrației nr. 1.333/2021 privind aprobarea Normelor metodologice pentru punerea în aplicare a prevederilor Ordonanței de Urgență a Guvernului nr.  95/2021 pentru aprobarea programului național de investiții ,,Anghel Saligny” pentru categoriile de investiții de la art. 4 alin. (1) lit. a) - d) din Ordonanța de Urgență a Guvernului nr. 95/2021, parte integrantă din prezenta hotărâre.
Art. 2. Se aprobă cererea de finanțare pentru obiectivul de investiții: „REABILITARE SEGMENT DJ106 (STRADA ANA IPĂTESCU), DEMOLARE ȘI CONSTRUIRE POD PESTE PÂRÂUL ȘAEȘ, MUN. SIGHIȘOARA, JUD. MUREȘ”, întocmită în conformitate cu Anexa nr. 1 din Ordinul Ministerului Dezvoltării, Lucrărilor Publice și Administrației nr. 1.333/2021 privind aprobarea Normelor metodologice pentru punerea în aplicare a prevederilor Ordonanței de Urgență a Guvernului nr. 95/2021 pentru aprobarea programului național de investiții ,,Anghel Saligny” pentru categoriile de investiții de la art. 4 alin. (1) lit. a) - d) din Ordonanța de Urgență a Guvernului nr. 95/2021, parte integrantă din prezenta hotărâre.

Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef, Biroul Buget, Contabilitate, Salarizare – Direcția Economică și Serviciul Achiziții, Investiții, Fonduri Europene din cadrul Municipiului Sighișoara.

Art. 4. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa  www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan                    
                                            Contrasemnează pentru legalitate
                                      SECRETARUL GENERAL al municipiului,
                                                 

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Serviciul Achiziții, Investiții, Fonduri Europene;

  1 ex. Biroul Buget, Contabilitate, Salarizare – Direcţia Economică.

10 ex.  

B.A. 
